
NR.SC2020 – 24199/15.10.2020

RAPORT DE SPECIALITATE

Privind modificarea Hotărârii Consiliului Local  nr. 345/06.03.2018 , modificata prin Hotărârea Consiliului Local  nr. 52/07.02.2020 – privind preluarea cu titlu gratuit a documentației tehnico-economice “Studiu de Fezabilitate pentru obiectivul  “Construcție si dotare Liceu Waldorf , Timișoara ”- POR/10/2017/10/10.1b/7 regiuni - Axa prioritară 10
Având în vedere Referatul de aprobare al proiectului de hotărâre cu nr. NR.SC2020 – 24199/15.10.2020, al  Primarului Municipiului Timişoara şi Proiectul de hotărâre privind modificarea Hotărârii Consiliului Local  nr. 345/06.03.2018 , modificata prin Hotărârea Consiliului Local  nr. 52/07.02.2020 – privind preluarea cu titlu gratuit a documentației tehnico-economice “Studiu de Fezabilitate pentru obiectivul  “Construcție si dotare Liceu Waldorf , Timișoara ”- POR/10/2017/10/10.1b/7 regiuni - Axa prioritară 10.

Facem următoarele precizări:

Prin adresa nr. 31059 / 12.10.2020 - solicitare de clarificare nr. 8, litera 10, ADR Vest ne solicita eliminarea din cadrul Hotărârii de Consiliu Local a prevederilor referitoare la suportarea finanțării contribuției proiectului de către Fundația Rudolf Steiner.

Prin adresa din 15.10.2020 Fundația Rudolf Steiner confirma faptul ca sunt de acord cu renunțarea la donația făcută pentru contribuția de 2%. 

In consecinta, pentru incadrarea la cerintele solicitate este necesara modificarea urmatoarelor:

-art. 3 din Hotărârea Consiliului Local  nr. 345/06.03.2018, „Art. 3: Fundaţia cedează cu titlu gratuit beneficiarului, Studiul de fezabilitate pentru   finanțarea  proiectului în cauză şi donează suma de bani de 2% (doilasută) din valoarea finanţării, reprezentând contribuţia proprie a solicitantului pentru derularea proiectului. Plata efectivă a acestei sume de bani se va face atunci când proiectul este avizat favorabil şi va trebui achitată de Beneficiar contribuţia de 2% din valoarea finanțării.” se modifica si va avea urmatorul cuprins: „Art. 3: Fundația cedează cu titlu gratuit Beneficiarului Studiul de fezabilitate pentru finanțarea proiectului în cauză”
-art. 3 din  Conventia privind terenul situat în Timișoara, str. Uranus nr.14, și derularea unui proiect de finanțare „Art.3. Cu finalitatea realizării edificiului intitulat “Construcție și dotare Liceu Waldorf Timișoara”- POR/10/2017/10/10.1b/7regiuni - Axa prioritară 10, Fundația cedează cu titlu gratuit Beneficiarului Studiul de fezabilitate pentru finanțarea proiectului în cauză și donează suma de bani de 2% (doilasută) din valoarea finanțării, reprezentând contribuția proprie a solicitantului pentru derularea proiectului. Plata efectivă a acestei sume de bani se va face atunci când proiectul este avizat favorabil și va trebui achitată de Beneficiar contribuția de 2% din valoarea finanțării. Se modifica si va avea urmatorul cuprins:: Art.3. Cu finalitatea realizării edificiului intitulat “Construcție și dotare Liceu Waldorf Timișoara”- POR/10/2017/10/10.1b/7regiuni - Axa prioritară 10, Fundația cedează cu titlu gratuit Beneficiarului Studiul de fezabilitate pentru finanțarea proiectului în cauză”
-art. 4 din  Conventia privind terenul situat în Timișoara, str. Uranus nr.14, și derularea unui proiect de finanțare Art.4. (1) În ipoteza în care, din orice motive, proiectul de finanțare nu se înfăptuiește sau cererea de finanțare nu este depusă și aprobată până la data de 31.12.2018,  precum și în ipoteza în care edificiul prefigurat a se construi / construit nu mai păstrează afectațiunea exclusivă de clădire pentru Liceul Waldorf Timișoara și nu i se conferă / menține Liceului Waldorf Timișoara dreptul de folosință gratuită asupra clădirii menționate și terenului aferent, prezenta convenție este rezolvită de plin drept, fără nicio altă formalitate prealabilă și fără intervenția instanței judecătorești, prevederile prezentului instrument juridic își încetează de drept efectele juridice și părțile sunt repuse de drept în situația anterioară perfectării convenției, atât în privința folosinței terenului în cauză, cât și în privința drepturilor asupra studiului de fezabilitate și a contribuției de 2% din valoarea finanțării ori a altor drepturi și obligații” se modifica si va avea urmatorul cuprins:: „Art.4. (1) În ipoteza în care, din orice motive, proiectul de finanțare nu se înfăptuiește sau cererea de finanțare nu este depusă și aprobată până la data de 31.12.2023,  precum și în ipoteza în care edificiul prefigurat a se construi / construit nu mai păstrează afectațiunea exclusivă de clădire pentru Liceul Waldorf Timișoara și nu i se conferă / menține Liceului Waldorf Timișoara dreptul de folosință gratuită asupra clădirii menționate și terenului aferent, prezenta convenție este rezolvită de plin drept, fără nicio altă formalitate prealabilă și fără intervenția instanței judecătorești, prevederile prezentului instrument juridic își încetează de drept efectele juridice și părțile sunt repuse de drept în situația anterioară perfectării convenției în privința folosinței terenului în cauză ori a altor drepturi și obligații”
  Investitia este necesară pentru asigurarea de spaţii suficiente desfăşurării procesului educaţional în condiţii optime, în condiţiile existenţei unei cereri excendentare posibilităţilor de şcolarizare ale Liceului Waldorf;

Obtinerea finantatii din alte surse decat cele ale bugetului local si realizarea investitiei vizează realizarea condițiilor pentru o educație de calitate şi creșterea gradului de participare a populației în învăţământul preşcolar, primar şi gimnazial

Având în vedere cele prezentate mai sus, considerăm că proiectul de hotărâre Privind modificarea Hotărârii Consiliului Local  nr. 345/06.03.2018 , modificata prin Hotărârea Consiliului Local  nr. 52/07.02.2020 – privind preluarea cu titlu gratuit a documentației tehnico-economice “Studiu de Fezabilitate pentru obiectivul  “Construcție si dotare Liceu Waldorf , Timișoara ”- POR/10/2017/10/10.1b/7 regiuni - Axa prioritară 10 îndeplineşte condiţiile pentru a fi supus dezbaterii Consiliului Local al Municipiului Timişoara.

